Rossiya Federatsiyasi elchisi Vladimir Tyurdenevning ma’lum qilishicha, o‘tgan yili Rossiyaning turli oliy ta’lim muassasalariga to‘rt mingdan ortiq o‘zbekistonlik talaba qabul qilindi. U RFda ta’lim oluvchi talabalar soni bo‘yicha O‘zbekiston MDH davlatlari orasida birinchi o‘rinni egallashini ta’kidladi. Elchining fikricha, ta’lim sohasidagi o‘zaro hamkorlik rus-o‘zbek gumanitar hamkorligining shiddat bilan rivojlanayotgan yo‘nalishlaridan biridir. "Toshkentda muntazam ravishda xalqaro ta’lim ko‘rgazmalari o‘tkazildi va ularda albatta Rossiya oliy ta’lim muassasalari vakillari ishtirok etaishadi", - dedi elchi. Bugungi kunga kelib Rossiyada O‘zbekistondan 17 ming nafar talaba tahsil olmoqda. Toshkentda esa uchta Rossiya OTMning filiallari faoliyat ko‘rsatmoqda - M.V. Lomonosov nomidagi MDU, G.V. Plexanov nomidagi Rossiya iqtisodiyot universiteti hamda I.M. Gubkina nomidagi neft va gaz Rossiya davlat universiteti.